| "Madafakin darra"Roope Salminen & Koirat(mukana Ida Paul) |
| --- |
| Singlen "Madafakin darra" kansikuva |
| Singlen tiedot |
|  Albumilta | *Madafakin levy* |
|  Julkaistu | 24. kesäkuuta 2015 |
|  Formaatti | digitaalinen lataus |
|  Tekijä(t) | Jarkko Ehnqvist, Ida Maria Paul, Matias Keskiruokanen, Iivari Suosalo, Jon-Jon Geitel, Roope Salminen, Ossi Saarinen, Joonas Angeria |
|  Tuottaja(t) | MGI, Jarkko Ehnqvist, Jonas Olsson |
|  Tyylilaji | rap |
|  Kesto | 03.06 |
|  Levy-yhtiö | Warner Music Finland |
| Listasijoitukset |
| * Suomen virallinen lista:• Singlelista: 1.• Latauslista: 1.• MixRadio: 2.
 |
| Roope Salminen & Koirat -yhtyeen muut singlet |
| "Reissumies"2015 | "Madafakin darra"2015 | "Pilkun jälkeen"2015 |

"**Madafakin darra**" on suomalaisen rap-musiikkia esittävän Roope Salminen & Koirat -yhtyeen kolmas single. Se julkaistiin 24. kesäkuuta 2015. Radioensisoittonsa kappale oli saanut jo 20. kesäkuuta. Kappaleella on mukana vierailevana laulajana Ida Paul. Roope Salminen on kuvaillut "Madafakin darra" -kappaletta "iloiseksi rallatukseksi krapulasta".

Kappaleen ovat säveltäneet Jarkko Ehnqvist, Ida Paul ja Matias Keskiruokanen sekä yhtyeen jäsenet Iivari Suosalo ja Jon-Jon Geitel. Sanoituksen ovat tehneet Ehnqvist, Paul, Keskiruokanen ja Joonas Angeria sekä yhtyeen jäsenet Suosalo, Salminen ja Ossi Saarinen. Sovittajina ovat toimineet Ehnqvist, Paul, Keskiruokanen ja Suosalo. "Madafakin darran" ovat tuottaneet MGI, Jarkko Ehnqvist ja Jonas Olsson.

Yhtye on saanut singlestä platinalevyn.

Listasijoitukset
----------------

"Madafakin darra" sijoittui Suomen virallisella listalla ykköseksi sekä single- että latauslistalla. Singlelistalle se nousi viikolla 27/2015 ja piti ykkössijaa viikon 29 ajan. Latauslistalle kappale nousi samalla viikolla, ja ensimmäisellä sijalla se oli viikot 28, 31 ja 33–34. Yhteensä listaviikkoja kertyi singlelistalla 15. Latauslistalla "Madafakin darra" oli edelleen viikolla 2/2016, joka oli sen 25. listaviikko. Kappale nousi ykköseksi myös Suomen radiosoittolistalla, jonne se nousi niin ikään viikolla 27. Soitetuimpana radiokappaleena se oli viikot 35 ja 37.

| Lista | Parassijoitus |
| --- | --- |
| Suomen virallinen singlelista | 1 |
| Suomen virallinen latauslista | 1 |
| Radiolista | 1 |

Musiikkivideo
-------------

Kappaleeseen julkaistiin Miro Laihon ohjaama musiikkivideo 19. heinäkuuta 2015 YouTube-videopalvelussa, jossa sitä on katsottu 2,8 miljoonaa kertaa. Videolla yhtyeen jäsenet ovat krapulaisina lastenkutsuilla, ja lisäksi se sisältää otteita yhtyeen kesän 2015 keikoista. Yhtyeen keulahahmo Roope Salmisen isä, näyttelijä Eppu Salminen esiintyy videolla armeijahenkisessä roolissa. Eppu Salminen on mukana myös kappaleen ääniraidalla yhden lauseen verran paheksumassa krapulaista poikaansa.

Lähteet
-------

1. 1 2  Roope Salminen & Koirat: Madafakin Darra Musiikkituottajat – IFPI Finland ry.  Arkistoitu 8.3.2016. Viitattu 17.1.2016.
2. 1 2  Roope Salminen & Koirat teki hyväntuulisen biisin krapulasta – Madafakin darra soitossa vain YleX:llä  20.6.2015. YleX. Viitattu 17.1.2016.
3. 1 2  Roope Salminen & Koirat julkaisi uuden singlen *Kulttuuriparkki.com*.  24.6.2015. Viitattu 17.1.2016.
4. ↑  Madafakin darra *Fono.fi*. Viitattu 17.1.2016.
5. ↑  Platinaa myynyt Roope Salminen & Koirat julkaisi uuden singlen  3.12.2015. Warner Music Finland.  Arkistoitu 7.3.2016. Viitattu 17.1.2016.
6. ↑  Roope Salminen & Koirat Feat. Ida Paul: Madafakin Darra Musiikkituottajat – IFPI Finland ry.  Arkistoitu 4.3.2016. Viitattu 17.1.2016.
7. ↑  Roope Salminen & Koirat - Madafakin darra feat. Ida Paul (virallinen musiikkivideo) *YouTube.com*.  19.7.2015. Viitattu 17.1.2016.
8. ↑  Korpela, Tanja: Miltä tuntuu krapula lastenkutsuilla? Se selviää kesähitin musiikkivideolta *Iltalehti*.  20.7.2015. Viitattu 17.1.2016.
9. ↑  Haverinen, Rea: Roope Salminen & Koirat -yhtyeen uutuussingle kertoo krapulasta: "Itse en nauti darrasta" *Voice.fi*.  25.6.2015. Bauer Media. Viitattu 17.1.2016.